Document ID: 31986R2872

*****
ΚΑΝΟΝΙΣΜΟΣ (ΕΟΚ) αριθ. 2872/86 ΤΗΣ ΕΠΙΤΡΟΠΗΣ
της 17ης Σεπτεμβρίου 1986
που τροποποιεί τους κανονισμούς (ΕΟΚ) αριθ. 368/77 και (ΕΟΚ) αριθ. 443/77 σχετικά με την πώληση αποκορυφωμένου γάλακτος σε σκόνη από τα δημόσια αποθέματα που προορίζεται για τη διατροφή των ζώων πλην των νεαρών μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 7 παράγραφος 5,
Εκτιμώντας:
ότι το σημείο 2 του κανονισμού (ΕΟΚ) αριθ. 368/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2407/86 (4), προβλέπει τα υποδείγματα μετουσιώσεως του αποκορυφωμένου γάλακτος σε σκόνη σε περίπτωση αμέσου ενσωματώσεως στις ζωοτροφές· ότι, μετά την πείρα που αποκτήθηκε από την εφαρμογή αυτών των υποδειγμάτων, θα πρέπει να προβλεφθεί νέο υπόδειγμα· ότι θα πρέπει, για το λόγο αυτό, να τροποποιηθεί ο κανονισμός (ΕΟΚ) αριθ. 368/77·
ότι ο κανονισμός (ΕΟΚ) αριθ. 443/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2407/86, προβλέπει, παράλληλα με την πώληση με δημοπρασία, βάσει του κανονισμού (ΕΟΚ) αριθ. 368/77, μια πώληση σε καθορισμένη τιμή αποκορυφωμένου γάλακτος σε σκόνη για τους ίδιους προορισμούς· ότι τα υποδείγματα μετουσιώσεως ή ενσωματώσεως που χρησιμοποιήθηκαν στα πλαίσια του εν λόγω κανονισμού είναι τα ίδια· ότι θα πρέπει να τροποποιηθεί επίσης ο εν λόγω κανονισμός ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 368/77 τροποποιείται ως εξής:
1. Στο άρθρο 16 παράγραφος 3, η δεύτερη περίπτωση αντικαθίσταται από το ακόλουθο κείμενο:
«- το υπόδειγμα αλλοιώσεως ή ενσωματώσεως που χρησιμοποιήθηκε (υποδείγματα Ι Η έως Ι L και II L έως ΙΙ V)».
2. Στο παράρτημα, σημείο 2 προστίθεται το ακόλουθο κείμενο:
«Υπόδειγμα ΙΙ V
- 45 % αλεσμένα σιτηρά ή/και αλεσμένοι πλακούντες
και
- 5 % ακατέργαστης κυτταρίνης, εκ των οποίων εκείνη που περιέχεται στα προϊόντα που αναφέρθηκαν στην προηγούμενη περίπτωση
και
- 550 ppm σιδήρου, εκ των οποίων εκείνος που προστίθεται υπό μορφήν θειικού σιδήρου με ένα ή/και επτά μόρια ύδατος,
- 25 ppm χαλκού, εκ των οποίων εκείνος που προστίθεται υπό μορφήν θειικού χαλκού με ένα ή/και πέντε μόρια ύδατος.»
3. Στο παράρτημα σημείο 3 στοιχείο Β τρίτη περίπτωση, οι όροι «υποδείγματα ΙΙ L έως ΙΙ U» αντικαθίστανται από τους όρους « υποδείγματα ΙΙ L έως ΙΙ V».
Άρθρο 2
Στο άρθρο 8 παράγραφος 2 δεύτερη περίπτωση του κανονισμού (ΕΟΚ) αριθ. 443/77, οι όροι «υποδείγματα Ι Η έως Ι L και ΙΙ L έως ΙΙ U» αντικαθίστανται από τους όρους «υποδείγματα Ι Η έως Ι L και ΙΙ L έως ΙΙ V».
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Σεπτεμβρίου 1986.

Labels: 3
17
6